SARL-NUUS - SONDAG 126 JUNIE 2011 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. Oudio is ook beskikbaar via die internet by www.sarl.org.za. 
Klik op 'Amateur Radio Today” en volg die skakels soos aangedui. Let asseblief 
op: Vir oudio via Echolink, koppel met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 en 3,695 MHz ESB. (Ander nuuslesers verander soos toepaslik.) 


In die nuus vandag; 

DRINGENDE BOODSKAP AAN ALLE AMATEURLISENSIEHOUERS 
DIE SON WYS WIE IS BAAS! 

MAAK GEREED VIR DIE JAARLIKSE HE-KOMPETISIES VAN DIE SARL 
RTA GAAN NA DURBAN 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


DRINGENDE BOODSKAP AAN ALLE AMATEURLISENSIEHOUERS 


Alhoewel hierdie aankondiging in vorige bulletins van die SARL ingesluit was 
en dit op die webwerf beskikbaar is, ontvang die SARL steeds oproepe van 
radioamateurs wat uitvind dat sy roepsein aan n ander persoon toegeken is. 
Ons herhaal dus die vorige aankondiging: 


OKOSA 34 000 radiolisensies, wat vir die afgelope 365 dae onopbetaald was, 
gekanselleer. Dit sluit alle amateurradiolisensies in waarvoor geen betaling vir 
die tydperk ontvang is nie. Gaan na of u u lisensiegeld betaal het, en, indien u 
nie n geldige, gedrukte, lisensie of n offisiële kwitansie het nie, skakel OKOSA 
by 011 566 3313 of 011 566 3319 tussen 08:30 en 16:00 Maandag - Vrydag. HOU 
U LISENSIENOMMER BYDERHAND. Indien u amateurlisensie gekanselleer 
is, skakel OKOSA nou en OKOSA sal dit herstel indien u bewys van betaling 
kan verskaf. Indien u nognie betaal het nie, betaal nou met gebruik van die 
inligting en rekeningnommer van u laaste lisensie. 


DIE SON WYS WIE IS BAAS! 


Die son vang allerhande snaakse dinge aan. In n berig verlede week is genoem 
dat wetenskaplikes n aantal jare gelede voorspel het dat die son teen ongeveer 
2012 in n tyd van maksimum aktiwiteit sal beweeg. Gedurende hierdie tydperk 
sou daar baie intense fakkels en baie sonaktiwiteit wees. Nou dink hulle dat 
die teenoorgestelde mag gebeur. Volgens drie studies wat op 14 Junie in die 


VSA vrygestel is, glo die kundiges dat die gewone sonsiklus mag afsluit en in n 
rigting van onaktiwiteit mik wat sedert die 17de eeu nie ondervind is nie. 


Maar verlede wek het die son met wraak gereageer. Die eerste dag van die 
Suidelike winter het met n sonfakkel begin. Magnetiese velde bokant sonvlek 
1 236 het gedurende die vroeë ure van 21 Junie uitgebars en n koronale massa 
feitlik direk na die aarde uitgewerp. Dit blyk dat inkomende uitwerping nie baie 
sterk is nie, nieteenstaande, die wolk mag polare magnetiese storms tot gevolg hê 
wanneer dit die aarde teen ongeveer 23 Junie tref. Dit lat n mens wonder! Die 
oorspronklike storie kan op www.sarl.org.za gelees word, kies Amateur Radio 
TODAY uit die linkerhandse spyskaart. 


MAAK GEREED VIR DIE JAARLIKSE HE-KOMPETISIES VAN DIE SARL 


Op die 7de Augustus vind die SARL se jaarlikse HF-kompetisie plaas. Maak nou 
gereed om aan hierdie jaarlikse belangrike deel te neem. Dit word gevolg deur 
die SARL se HF-GG-kompetisie op 28 Augustus. 'Trofees word toegeken aan die 
wenners in die onderskeie afdelings van beide kompetisies. n Lang geskiedenis 
kleef aan verskeie van hierdie trofees. Dit sal eervol wees om jou naam op die 
basis van n trofee gegraveer te hê en om die trofee en n miniatuur skild tydens 
die jaarlikse toekenningsdinee in ontvangs te neem. Verskeie sal toegeken word 
aan elke persoon wat n logstaat met tien of meer kontakte indien. 


Luisteraars word ook herinner dat daar ook verskeie ander kompetisies voorlê. 
Die derde been van die @RP-kompetisie sal op 16 Julie plaasvind en gevolg word 
deur die vierde been van die klubkompetisie op 27 Julie. 


Op 8 Augustus vind die SARL se JD-naelloop plaas. Die wennende JD sal n 
bos blomme en sjokolade ontvang. Daar sal ook n gelukstrekking wees uit die 
JDs wat logstate indien. 


Op 21 Augustus is dit die derde been van die digitale kompetisie. 


Die SARL se HF- en Kompetisiebestuurder, Geoff Levey, ZS6GRL, het gesê dat 
dit lekker sal wees om te te hoor dat al die nuwe amateurs? aan die kompetisies 
deelneem. Dit is n genotvolle gebeurtenis en n goeie manier om vertroue te 
verwerf en kontakte te maak vir die verskillende toekennings wat beskikbaar 
is. Julle het al die harde werk gedoen om in die eksamen te slaag, dus kom en 
geniet die pret op die lug. 


Behalwe die gelukstrekkingspryse is dit besluit om ook n aantal komplimentêre 
een jaar ledegelde aan nie-SARL-lede, wat logstate indien, toe te ken. Onthou, 
om te kom in aanmerking vir n prys, moet n logstaat na afloop van n kom- 
petisie aan die kompetisiekomitee voorgelê word dit is “Die regte ding om te 
doen. 


SARL SE WEBTUISTE 


Die verhuising na n nuwe diensverskaffer was meer uitdagend as wat verwag was, 
hoofsaaklik as gevolg van die vele mislukkings wat die afgelope week deur die 
huidige diensverskaffer ondervind is. Wees asb. geduldig met ons. Die huidige 


web sal na n toetsterrein verskuif word voordat dit finaal verhuis. Nadat die 
proses voltooi is, sal dit op SARL TODAY bekend gemaak word. Die webadres 
sal dieselfde bly, dus geen aksie sal vir lede en besoekers aan www.sarl.org.za 
nodig wees nie. 


RTA GAAN NA DURBAN 


Die SARL se Radiotegnologie-in-Aksie sal op 30 Julie in Durban plaasvind. 
Dit sal aangebied word in die Skool vir Elektriese, Elektroniese en Rekenaarin- 
genieurswese van die Universiteit van KwaZulu-Natal. Die program sal van 
volgende naweek af op die SARL se webwerf beskikbaar wees. 


NUWE LEDE 
Die SARL verwelkom die volgende nuwe lede: 


ZSIMAGC, Raymond Maclean; ZS1CBT, Rean Theron; ZS6COX, Glen Marshall 
en ZS30BS, Sutherland Amateurradioklub. 


Ons vertrou dat julle julle verbintenis met die SARL sal geniet. Julle lid- 
maatskap versterk die stem van amateurradio in Suid-Afrika. 


Tot datum het 534 lede hulle lidmaatskap hernu. Die nuwe jaar begin op 1 
Julie, betaal asb. u ledegeld so gou moontlik. Rekenings is n aantal weke 
gelede uitgestuur. 


KLUBAKTIWITEITE EN KLUBNUUS 
HABEX 


Saam met die Klerksdorp Hamfest wat op 2 Julie sal plaasvind, sal die HABEX- 
groep n ballon met toerusting lanseer. Dit is geskeduleer vir 08:00 vanaf die 
Klerksdorp vliegveld. 


Die loonvrag bestaan uit n beheerder met APRS op 144,850. Daar sal ook n 
kruisbandherhaler met APRS, RX op 145,850 en TX op 437,850, maar sonder 
enige toon wees. Hierdie herhaler is in plek van die papegaaiherhaler wat n 
vorige keer baie suksesvol was. 


Die groep beplan om n HF-baken op 40 m sowel as n APRS-eenheid wat op 
144,800 sal uitsaai, in te sluit. Hierdie sal egter nog bevestig moet word. 


Ongelukkig, met die Hamfest wat terselfdertyd plaasvind, maar op n ander 
terrein, sal daar nie die normale echolink en lewendige herleidings soos in die 
verlede was nie. Die span sal egter probeer om op HF sowel as die kruisband- 
herhaler aktief te wees terwyl hulle mobiel is. 

Luisteraars is welkom om in te roep en ook om die vlug te volg op www.aprs- 


Za.com or www.aprs.fi. 


Ten einde meer inligting oor hierdie projek te wete te kom, besoek asb. HABEX 
op www.habex.za.net. Hierdie webtuiste sal gereeld gedurende die week tot 2 
Julie op datum gebring word. 


Tydens die AJV van die Wes-Rand Amateurradioklub wat op 11 Junie 2011 in 
Weltevredenpark gehou is, is die volgende lede tot die komitee verkies: 


Voorsitter: Phillip van Tonder, ZS6PVT O/voorsitter Geoff Levey, ZS6GRL 
Sekretaris Rory Crouch, ZS6RBJ Tesourier Dave Cloete, ZR6AOC Lede Re- 
meo Nardini, ZSGARG Nico Vorster, ZS6NJV Johan van Vuuren, ZS6JVV 
Heather Holland, ZSGYE Jess Hawes, ZS6YOT SARL en OIB Willem Weide- 
man, ZS6WWJ Anode (nuusbrief) John Brock, ZS6WL 


Dank aan die uittredende komiteelede en sukses word toegewens aan die nuwe 
komitee. 


HEF VOORTPLANTINGSVOORSPELLING 


Hannes (Coetzee, ZSGBZP, berig dat die verwagte sonaktiwiteit op lae tot 
gematigde vlakke sal wees. Sonvlek 1 240 is in die Suidelike halfrond geleë en 
dit wil voorkom of hy stadig besig is om te groei. 'n Nuwe sonvlek is ook besig 
om in die Noordelike halfrond te vorm. Daar is tans nie `n moontlikheid vir 
groot sonfakkels nie. Vir diegene wat hulle eie frekwensievoorspellings doen, is 
die verwagte effektiewe sonvlektelling vir die week sowat dd. 


Met die verandering van die seisoen en die laer sonaktiwiteit is 20 m die beste 
keuse vir DX gevolg deur 30 m en ook 15 m met sporadiese openinge. 


Besoek gerus www.spaceweather.co.za vir meer inligting. 
DAGBOEK VAN GEBEURE 


02 Julie - Klerksdorp Hamfest en HABEX-Iballonvlug om 08:00. 16 Julie 3de 
been van SARL ORP-kompetisie. 27 Julie 4de been van SARL Klubkompetisie. 
30 Julie RTA in Durban. 07 Aug. - SARL HF-foonkompetisie. 09 Aug. - SARL 
JD-naelloop. 21 Aug. - 38de been van SARL Digitale kompetisie. 28 Aug. - SARL 
HEF-GG-kompetisie. 


SARLNUUS nooi klubs en individue om nuusbrokkies wat radioamateurs en 
kortgolfluisteraars sal geniet, in te stuur. Stuur dit - indien moontlik - in beide 
Engels en Afrikaans, na www.sarl.org.za/newsinbox.asp, nie later as die Don- 
derdag voor uitsending nie. 


Die SARL nooi u ook om te luister na die program Amateurradio VANDAG 
wat om 10:00 SAT op 145,750 MHz in die Pretoria-gebied uitgesaai word, met 
herleidings op 7 082, 7 205 en 17 750 kHz. Daar is ook 'n potgooi-uitsending deur 
ZSGRO. Vir oudiostrome en Echolink deur ZS6FCS, besoek www.sarl.org.za, klik 
op 'Amateur Radio TODAY”, gaan af op die groen kolom en klik op “LISTEN 
ON THE WEB'. `n Heruitsending vind Maandagaande om 18:30 SAT op 3 230 
kH7 plaas. Sentech borg die uitsendings op die nie-amateurfrekwensies. 


U het geluister na `n bulletin van die Suid-Afrikaanse Radioliga, saamgestel 
deur George, ZS6ONE. 


Dankie dat u geluister het, 73. /EX 


Ten einde u inskrywing op hierdie subskripsielys te verander of dit daar- 
van te verwyder, gaan na www.sarl.org.za/members/admin/maildat.asp. 
members/admin/maildat.asp. 


